BK AS Trenčín

BK AS Trenčín  Klubové údaje Založenie  14. január 2020 Tréner  Richard Ďorďai Predseda klubu  Richard Ďorďai Adresa  Potočná 54/83, 911 01 Trenčín Klubové farby    červená, biela Liga  Basketbalová extraliga žien Sezóna 2022/23  8. miesto Webstránka   Štadión Názov  Športová hala na Sihoti
Mládežnícka 1, 911 01 Trenčín Kapacita  2 000 divákovhttps://trencin.sk/pre-obcanov/sport/sportova-hala/ Stav  zastrešený
BK AS Trenčín, oficiálne Basketbalový klub Trenčín, je slovenský basketbalový klub, pôsobiaci v meste Trenčín. Klub vznikol v decembri 2019, v sezóne 2023/24 mal viacero chlapčenských aj dievčenských družstiev v mládežníckych a juniorských kategóriách a seniorské družstvo žien v ženskej extralige.

 História 
Počiatky basketbalu v Trenčíne siahajú do roku 1932. Prvý klub vznikol v meste v roku 1937. V meste v histórii pôsobili mužské kluby BK TTS OZETA Trenčín či TJ Štadión Trenčín. V decembri 2019 založili klub BK AS, kde po prvý raz bola aj ženská zložka, piati bývalí spoluhráči – Richard Ďorďai, Andrej Heleš, Michal Mucska, Juraj Petrovský a Jaroslav Vida. V registri občianskych združení bolo BK AS zaregistrované 14. januára 2020. V sezóne 2022/23 pôsobilo ženské družstvo v Spoločnej I. lige žien/U19/U23. Po uvoľnení miesta po BAM Poprad, ktorý neodkúpil po vypadnutí v baráži extraligovú licenciu od Young Angels Košice, sa BK AS Trenčín prvý raz prihlásil do ženskej extraligy do sezóny 2023/24.

 Sezóna 2023/24 
Do tímu sa ako hráčka vrátila bývalá reprezentantka SR, Mária Felixová, pôsobiaca v Trenčíne ako trénerka. V 5. kole zaznamenal Trenčín svoju prvú extraligovú výhru pri porážke BK ŠK UMB Banská Bystrica 53:41. V základnej časti extraligy zaznamenal Trenčín 28. októbra 2023 pri zápase so Sláviou Banská Bystrica najvyššiu prehru v histórii slovenskej extraligy, keď Slávia vyhrala 201:16.

 Súpiska 
 Hráčsky káder 
''Súpiska aktuálna k 6. 11. 2023.

 1  Marianna Bučková
 4  Sofia Barboričová
 5  Simona Seifertová
 7  Nina Jamrichová
 10  Anna Mária Šoltésová
 11  Iva Mihaljevičová
 13  Nela Hlávková
 14  Viktória Urbanová
 18  Simona Nemcová 19  Mária Felixová
 23  Soňa Mamráková
 25  Natália Sorádová
 28  Alexandra Grellová
 30  Sára Žilinčanová
 32  Kristína Dobiašová
 37  Simona Kozáková
 41  Alexandra Křenová

 Realizačný tím 
 hlavný tréner: Richard Ďorďai

 Referencie 

 Externé odkazy 
 Oficiálna stránka 

Kategória:Slovenské basketbalové kluby
Kategória:Šport v Trenčíne
Kategória:Organizácie založené v 2020